Eindig 2020 sterk vir ŉ goeie begin in 2021(Foto: Verskaf) Min mense sou verlede jaar kon dink dat 2020 so ŉ onstuimige jaar van uitdagings, veranderinge en teleurstellings sou wees. Gelukkig is die einde van hierdie jaar in sig en 2021 – ŉ kans vir ŉ nuwe begin – lê om die draai. Jy staan nou voor ŉ keuse: Gaan jy swig voor die uitdagings van 2020 of gaan jy opstaan en die jaar sterk eindig? “Enige atleet sal jou vertel dat hulle ŉ wedloop sterk voltooi. Ons is aan die einde van ŉ baie moeilike pad, maar jy moet jouself vra hoe wil jy die jaar afhandel?” vra die sielkundige Ilse de Beer. De Beer sê 2020 se swaarkry lê nog op talle mense se harte. Dit is ŉ jaar wat gekenmerk is deur isolasie, werkonsekerheid, verlies aan finansiële stabiliteit en ook tragiese lewensverliese. Sonder om afbreuk te doen aan hierdie persoonlike en professionele verliese, sê De Beer dit is moontlik om met aanvaarding en ŉ sterk, positiewe ingesteldheid van ŉ plek van wanhoop na een van waardering en hoop te beweeg. “As hierdie jaar ons een ding geleer het, dan is dit veerkragtigheid. Ons kan onsself op die skouer klop en sê ‘welgedaan, jy het dit gemaak’. “Hou op om die verlede dop te hou. Kyk eerder vorentoe want dit sal jou help om emosioneel en geestelik sterk te eindig.” De Beer erken dit is moeilik om net positief te wees. ŉ Positiewe ingesteldheid, veerkragtigheid en emosionele taaiheid moet geoefen word, elke dag. Sy verwys na Peter Clough en Doug Strycharczyk se boek Developing Mental Toughness en gee vyf tegnieke om jou emosionele taaiheid te ontwikkel: De Beer gee nog ŉ paar wenke om 2020 emosioneel sterk af te sluit: Argieffoto ter illustrasie. (Foto: Unsplash) (Foto: Jonathan Borba/Unsplash)